| *Baldellia alpestris* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Liliopsida |
| Subclase: | Alismatidae |
| Orde: | Alismatales |
| Familia: | Alismataceae |
| Xénero: | '**Baldellia'**Parl. |
| Especie: | ***B. alpestris*** |

 |
| Nome binomial |
| *Baldellia alpestris*(Coss.) M. Laínz |

***Baldellia alpestris*** é unha das tres especies de plantas do xénero *Baldellia*. Herba adaptada aos medios moi húmidos ou acuáticos, hidrófitas.

Descrición
----------

Pequena herba perenne de até 20 cm de altura. Decumbente, cos talos e follas prostrados ou tendidos. Tuberobulbo na base que está rodeado polas vaíñas das fibrosas follas vellas. Este tuberobulbo dará lugar a novas rosetas de follas nos anos sucesivos, con brotes que saen desde a base do talo, pseudoestolóns, enraizante polos nós das inflorescencias onde, ao final, desenvolvésense novas plantas fillas.

A diferenza dos das outras dúas especies do xénero que teñen todas o limbo agudo a *B. alpestris* ten o limbo das follas obtuso e contraidas no peciolo.
Inflorescencia decumbente, cunhaff ou dúas flores todas con pequeno rabo na flor (pediceladas), con varias follas e raíces nos nós. Sépalos de 3 mm, cuculados (semellante a unha capucha), con nervios paralelos rosados. Pétalos ovados brancos ou branco-rosados e denticulados, amarelos na base. Froito en aquenios con costelas non moi marcadas a diferenza das outras dúas especies. Sementes en forma de pera e rematadas en punta (apiculadas) de cor parda de entre 1 e 1,5 mm.

Distribución e hábitat
----------------------

*Baldellia alpestris* Estimación da distribución do endemismo peninsular.
Habita augas remansadas pouco profundas e visiblemente eutróficas, estanques, lagoas, fontes, arroios, turbeiras; dende o nivel do mar até os 2000 m s. n. m. Trátase dun endemismo que se atopa distribuído pola zona noroeste da Península Ibérica. Incluído desde o ano 2007 dentro da categoría de especie vulnerable en varias comunidades autónomas de España.

### Número de cromosomas

2n = 18

Sinonimia
---------

*Baldellia alpestris* (Coss.) M. Laínz en Bol. Inst. Estud. Asturianos, Supl. Ci. 5: 41 (1962)

* *Alisma alpestre* var. *grandiflorum* Merino
* *Alisma alpestre* Coss. en Bull. Soc. Bot. France 11: 333 (1864)Basónimo
* *Baldellia alpestris* subsp. *alpestris* (Coss.) M. Laínz
* *Echinodorus alpestris* (Coss.) Micheli

Notas
-----

1. ↑  "Baldellia" (PDF). *Flor Iberica*. CSIC. Consultado o 19 de novembro de 2018.
2. ↑  *De Hydrophytis Hispaniae Centralis Notulae Praecipue Chorologicae, III*. Fl. Montiber. 11: 4-5. 1999.
3. ↑  *Atlas de la flora vascular silvestre de Burgos*. Junta de Castilla y León. Caja Rural de Burgos. 2006.
4. ↑  "Catálogo de Flora Protegida de Castilla y León" (PDF). *B.O.C.yL. núm. 119*. B.O.C.yL. 20 de xuño de 2007. Consultado o 19 de novembro de 2018.
5. ↑  Guillén,, A. & al. (1998). "Algo acerca de Baldellia alpestris" (PDF). *Anales Jard. Bot. Madrid 56(2): 392-393*. CSIS. Consultado o 20 de novembro de 2018.
6. ↑  "Description De Deux Espèces Nouvelles D'espagne". *Bull. Soc. Bot. France* (en francés). Biodiversity Heritage library. 1864. Consultado o 20 de novembro de 2018.

|  |  |
| --- | --- |
| Identificadores taxonómicos | 
* EPPO: BLJAL
* EUNIS: 185635
* GBIF: 2864553
* iNaturalist: 338350
* IPNI: 58274-1
* IUCN: 167819
* NCBI: 933233
* PlantList: kew-300115
* POWO: ID
* Tela Botanica: 123985
* Tropicos: 100152060
* WCSPF: 300115

 |

|  |  |
| --- | --- |
| Identificadores | 
* UMLS: C3101011

 |